Sebastian Stan, aplaudat timp de 8 minute la Festivalul de Film de la Cannes 2024 pentru prestația din filmul „The Apprentice”
Celebrul actor cu origini românești Sebastian Stan (41 de ani), unul dintre cei mai cunoscuți artiști de la Hollywood, a fost ovaționat la Festivalul de Film de la Cannes timp de 8 minute, pentru filmul în care îl joacă pe fostul președinte american Donald Trump, „The Apprentice”, potrivit click.ro.
În luna aprilie 2024, organizatorii Festivalului Internațional de Film de la Cannes au anunțat că pelicula „The Apprentice” („Ucenicul” nr.) va face parte din selecția oficială pentru Palm D’or, cel mai prestigios premiu acordat la festival. Producția biografică, regizată de cineastul iraniano-danez Ali Abbasi, prezintă ascensiunea lui Trump la putere printr-o „înțelegere faustiană” cu influentul avocat de dreapta și combinator politic Roy Cohn.
Actorul cu origini românești Sebastian Stan, în vârstă de 41 de ani, joacă rolul fostului președinte american, iar el și restul echipei din peliculă au făcut senzație pe covorul roșu la Festivalul de Film de la Cannes 2024. De asemenea, premiera mondială a peliculei a avut loc luni, 20 mai, și a fost primită bine de public. Sebastian Stan și restul echipei peliculei au fost ovaționați cu 8 minute de aplauze, în picioare, după proiecție, conform sursei citate.
Sursa foto: Facebook